Správa zo zahraničnej pracovnej cesty

1.	Účastník ZPC
Ing. Jaroslava Kováčová, národný koordinátor projektov (NPC) EUREKA

2.	Zahraničná pracovná cesta
Štát/mesto: Česká republika, Brno
Vykonaná v dňoch: 13.-14.5.2012
Účel cesty: Seminár - Stratégie inteligentnej špecializácie v českých a slovenských regiónoch
Spôsob financovania ZPC: MŠVVaŠ SR

3.	Rámcový program
13.5.2012 - cesta do Brna (príchod 19.00, J. Kováčová), účasť na úvodnom stretnutí a zoznámenie sa s účastníkmi seminára z Čiech a Slovenska,  so zástupcami Európskej komisie a pozvanými hosťami
14.5.2012 – od 9.00-17.00 účasť na seminári; 17.30 – 20.00 cesta späť do Bratislavy

4.	Stručný priebeh seminára
	Úvodné vystúpenia a otvorenie seminára začali pani riaditeľka Daniela Grabmüllerová, riaditeľka odboru európskych záležitostí Ministerstva miestneho rozvoja ČR (za organizačný tím), pokračovali p. Daniel Braun, 1. námestník ministra miestneho rozvoja ČR a p. Juraj Gmiterko, poverený riadením CKO Ministerstva dopravy, výstavby a regionálneho rozvoja SR.
	Koncept stratégií inteligentnej regionálnej špecializácie, rozvoja a implementácie predstavil p. Jack Engwegen z Generálneho riaditeľstva EK pre regionálnu politiku. O politickom kontexte v rámci budúcej kohéznej politiky informoval p. Michael Ralph taktiež z Generálneho riaditeľstva EK pre regionálnu politiku. V ďalšom bloku prebehli diskusie o kľúčových technológiách,  ktorý moderoval zástupca S3 Platformy – skupiny pre reflexiu, p. Gabriel Crean,  pričom diskusia bola smerovaná  tiež na formuláciu návodov a prípravy národných S3stratégií pre inteligentné špecializácie R&D&I.  V rámci diskusie odzneli príklady dobrej praxe a poučenia z aktuálnych skúseností od p. Michaela Ralpha, poradcu GR pre regionálnu politiku, prezentácie od zástupcov dvoch českých regiónov (JM-kraj a hlavné mesto Praha), prezentácie dvoch slovenských regiónov (BA-samosprávny kraj a BB-samosprávny kraj). 
 Z medzinárodných príkladov možno spomenúť  prezentáciu projektu RIM (Technopolis), o ktorej zúčastnených oboznámil p.  Jacek Walendowski (senior consultant Technopolis) a prezentácia S3 stratégií uplatnená v regióne Horné Rakúsko podaná prostredníctvom p.  Christopha  Brandstaettera zástupcu CATT Innovation Management.
	Na záver počas panelovej diskusie, kde boli základnou témou Synergie medzi výskumným a podnikateľským prostredím ( ako kľúčový prvok pre stratégiu inovácií) odzneli príspevky Břetislava Grégera - riaditeľa odboru koordinácie ŠF (Ministerstvo priemyslu a obchodu ČR); Karla Klusáčka - riaditeľa Technologického centra AV ČR; Jana Kříža - riaditeľa odboru Riadiaceho orgánu OP výskum a vývoj pre inovácie (MŠMT ČR); Štefana Repku - predsedu Rady zástupcov Integrovanej siete Regionálnych rozvojových agentúr SR; Štefana Vrátneho -  riaditeľa Podnikateľského a inovačného centra Bratislava; Richarda Tuffsa - riaditeľa ERRIN, S3 Platform – skupiny pre reflexiu. Panelovej diskusie sa zúčastnili za inciatívu EUREKA v rámci Slovenskej republiky p. Jaroslava Kováčová - zo sekcie vedy a techniky (MŠVVaŠ SR) a p. Josef Martinec – národný koordinátor projektov zastupujúci MŠMT ČR. Moderátorom panelovej diskusie bol p. David Uhlíř - zástupca riaditeľa JM-inovačného centra.
	Celkovú sumarizáciu jednotlivých sekcií a závery predniesli účastníkom  seminára p. Daniela Grabmüllerová, riaditeľka odboru európskych záležitostí, MMR ČR a p. Luboš Littera, riaditeľ odboru regionálnej politiky, MDVaRR SR. Účastníci boli upovedomení o dostupnosti všetkých príspevkov a prezentácií, ktoré odzneli počas seminára na webovom sídle MMR ČR.
	Za najvýznamnejšie prínosy seminára možno označiť priamy styk s českými a slovenskými zástupcami, zástupcami Európskej komisie a pozvanými hosťami zo susedných krajín, ktorí prichádzajú do styku s tzv. inteligentnými špecializáciami alebo tzv. S3 stratégiami, prípravami programov rastu v oblastiach R&D&I, prípadne tiež s účastníkmi hľadajúcimi nové možnosti podpory projektov a programov v nadchádzajúcom programovom období. Tieto stratégie sú zamerané na podporu politiky  a investícií do zásadných vnútroštátnych a regionálnych  priorít, úloh a potrieb pre rozvoj založený na vedomostiach. Sú postavené na silných stránkach každej krajiny a regiónu, na ich konkurenčných výhodách a potenciáli dosahovať vynikajúce výsledky, podporujú inovácie v oblasti technológií, ako aj inovácie založené na praktických znalostiach, a zameriavajú sa na podporu investícií súkromného sektora, usilujú sa o úplne zapojenie sa zúčastnených strán a podporujú inovácie a výskum, vyžadujú predkladanie dôkazov a zahŕňajú spoľahlivé monitorovacie a hodnotiace systémy.
	V rámci politiky súdržnosti EÚ na roky 2014-2020 Európska komisia navrhuje, aby 
sa inteligentné špecializácie stali podmienkou (tzv. „podmienenosť ex ante“) podpory investícií pre dva zásadné ciele politiky:
1. posilňovanie výskumu, technického vývoja a inovácií (cieľ v oblasti výskumu a inovácií); 
2. podpora prístupu ku kvalitnej IKT a jej využívanie (cieľ IKT).
	Praktické účinky a využitie:
	Predbežná podmienenosť spomínaných stratégií si vyžaduje, aby členské štáty EÚ a regióny určili znalostné špecializácie, ktoré najviac vyhovujú ich inovačnému potenciálu na základe ich aktív a schopností (prostredníctvom procesu zapojenia zásadných zúčastnených strán a podnikov v oblasti R&D&I). Namiesto zavádzania stratégie zhora sa teda do inteligentnej stratégie zapájajú spolupracujúce podniky, výskumné centrá a univerzity, aby určili  najsľubnejšie oblasti špecializácie členského štátu alebo regiónu, a rovnako aj jeho slabé stránky, ktoré môžu inováciu zabrzdiť.
	Slovensko i Česká republika sa rozhodli v rámci prípravy nového programového obdobia hlbšie zapojiť  a previazať programy EUREKA a Eurostars, ktoré majú vedúce postavenie spomedzi medzinárodných programov zameraných na koordináciu a podporu medzinárodnej spolupráce v oblasti priemyselného výskumu a vývoja.

5.	 Odporúčané závery
Primárnym cieľom bude vypracovanie schémy na podporu projektov EUREKA a Eurostars pre obdobie 2014-2020, predstavenie programov novému vedeniu  MŠVVaŠ SR a nastavenie vhodného mechanizmu a podmienok implementácie týchto programov na Slovensku.
T: 30.6.2012						Z: J. Kováčová

6. Prehľad prinesenej dokumentácie:
Všetky materiály, spolu s kontaktnými adresami sú k dispozícii pre nahliadnutie na Odbore medzinárodnej spolupráce vo výskume a vývoji (SVT MŠVVaŠ SR, Lamačská cesta 8/a).

Správu vypracovala:   
     Ing. Jaroslava Kováčová			         ................................
  národný koordinátor projektov

Bratislava, 1.6.2012  

Správu schválila: 
              RNDr. Marta Cimbáková 	                     ..............................
 generálna riaditeľka  sekcie vedy a techniky